મુંબઇના છત્રપતિ શિવાજી મહારાજ આંતરરાષ્ટ્રીય એરપોર્ટ પર બુધવારે સવારે ઇન્ડોનેશિયા જઇ રહેલા એક વિમાનનું ઇમરજન્સી લેન્ડિંગ કરાયું હતું. અબુધાબીથી જકાર્તા માટે ઉડાન ભરેલા એતિહાદ એરવેઝના વિમાનમાં એક ગર્ભવતી મહિલા દ્વારા બાળકને જન્મ આપ્યા બાદ વિમાનને મુંબઈ ડાઇવર્ટ કરવામાં આવ્યું હતું. ત્યારબાદ અહીં વિમાનની લેન્ડિંગ બાદ મહિલા અને નવજાત બાળકને તાત્કાલિક સ્થાનિક હોસ્પિટલમાં ખસેડવામાં આવ્યા છે.